
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1075 

10 Οκτωβρίου 2003 


ΑΠΟΦΑΣΕΙ Σ 

Αριθ. 1080110/7119/Β0010 

Καθορισμός ορίων αιγιαλού, παραλίας στην περιοχή νέ¬ 
ου παραθαλάσσιου οικισμού Καοτροσυκιάς του Δή¬ 
μου Ζαλόγγου, Ν. Πρεβέζης. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285 τ. 
Α719.12.2001), «περί αιγιαλού και παραλίας». 

2. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

3. Τις διατάξεις του Ν. 3200/55 «Περί διοικητικής αποκέ¬ 
ντρωσης», όπως αυτές τροποποιήθηκαν και ισχύουν σήμε¬ 
ρα μετά Ν.Δ. 532/1970, Β.Δ. 704/1970, Β.Δ. 705/1970, Β.Δ. 
192/1972, Π.Δ. 71/1984, Π.Δ. 347/1986, Ν. 2026/1992 και 
Π.Δ. 97/1993. 

4. Τ ις διατάξεις του άρθρου 19 παρ. 5 του Ν. 2344/1995, 
του άρθρου 52 παρ. 6 Ν. 2218/1994, του άρθρου 4 παρ. 7 
του Ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβαστεί στσυς 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου Μπαρ. 2 του Ν. 2399/96 με 
τις οποίες προβλέπεται η κατάργηση των θέσεων των 
Περ/κων Δ/ντών, οι αρμοδιότητες πλέον του οποίου πε¬ 
ριήλθαν στον Γενικό Γραμματέα της Περιφέρειας που 
ασκούνται από τον Αναπληρωτή Περ/κό Δ/ντή. 

5. Τις διατάξεις του τέταρτου εδαφίου της παρ. 2 του 
άρθρου 1 καιτηςπαρ. 6του ιδίου άρθρουτου Ν. 2503/97 
«Διοίκηση, Οργάνωση, Στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις» (ΦΕΚ 107/Α') σύμφωνα με τις οποίες οι Περι¬ 
φερειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση τσυ Νομού ή 
Νομαρχίας, δεν υπήχθησαν στην ενιαία οργανική μονά¬ 
δα της Περιφέρειας, ούτε καταργήθηκαν, αλλά αποτε¬ 
λούν από 1.9.1997 Υπηρεσίες του Υπουργείου Οικονομι¬ 
κών. 

6. Το 28979/31.7.1997 έγγραφο της Δ/νσης Διοίκησης του 
Υπουργείου Εσωτερικών, Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 


Υπουργείου Οικονομικών, μεταφέρονται από 1.9.1997 στον 
Υπουργό Οικονομικών. 

7. Την 1065956/863/Α0006/15.7.2003 (ΦΕΚ 985/τ. Β'/ 
16.7.2003) κοινή απόφαση του Πρωθυπουργού και του 
Υπουργού Οικονομίας και Οικονομικών, περί ανάθεσης 
αρμοδιοτήτων του Υπουργού Οικονομίας και Οικονομι¬ 
κών στους Υφυπουργούς. 

8. Την 1115093/1378/Α0006/17.12.01 (ΦΕΚ 1720/τ. Β'/ 
21.12.2001) απάφαση του Υφυπουργού Οικονομικών, πε¬ 
ρί μεταβίβασης αρμοδιοτήτων του Υφυπουργού Οικονο¬ 
μικών στο Γ ενικό Γ ραμματέα, στους Γ ενικούς Διευθυντές 
κλπ. του Υπουργείου Οικονομικών, όπως αυτή τροποποι¬ 
ήθηκε με την 1041136/468/Α0006/18.5.2002 (ΦΕΚ 633/ 
22.5.2002 τ. Β') Απόφαση του Υφυπουργού Οικονομίας 
και Οικονομικών. 

9. Την από 15.10.2003 έκθεση της Επιτροπής καθορι¬ 
σμού των ορίων αιγιαλού και παραλίας στην περιοχή νέου 
παραθαλάσσιου οικισμού Καστροσυκιάς του Δήμου Ζα¬ 
λόγγου Ν. Πρεβέζης και το από Ιούλιο 2002τοπογραφικό 
διάγραμμα κλίμακας 1:500, το οποίο έχει συνταχθεί από 
τον Δημήτριο Νίκου Πολιτικό Μηχανικό σε (4) πινακίδες. 
Ελέγχθηκαν και θεωρήθηκαν στις 2.9.2002 από τον Πα- 
ντελεήμονα Κύρλα Αγρονόμο Τοπογράφο Μηχανικό της 
Κτηματικής Υπηρεσίας Πρεβέζης. 

10. Το 544.5/280/03/ΑΡ. ΣΧ. 323/1.4.2003 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 15.10.2002 έκθεση της κατά το 
άρθρο 3 του Ν. 2971/2001 «Περί αιγιαλού - παραλίας» αρ¬ 
μόδιας Επιτροπής καθορισμού ορίων αιγιαλού και παρα¬ 
λίας για τον καθορισμό αιγιαλού παραλίας στην περιοχή νέ¬ 
ου παραθαλάσσιου οικισμού Καστροσυκιάς του Δήμου Ζα¬ 
λόγγου καθώς επίσης και τσ από Ιούλιο 2002 τοπογραφικό 
διάγραμμα κλίμακας 1:500, το οποίο έχει συνταχθεί απότον 
Δημήτριο Νίκου Πολιτικά Μηχανικό σε (4) πινακίδες. 

Ελέγχθηκε και θεωρήθηκε στις 2.9.2002 από τον Πα- 
ντελεήμονα Κύρλα Αγρονόμο Τοπογράφο Μηχανικό της 
Κτηματικής Υπηρεσίας Πρεβέζης. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 


γραμμή με στοιχεία ΚΙ, Κ2, Κ3,.Κ30. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία ΚΓ, Κ2', Κ3'.Κ30'. 


Καθορίζουμε ζώνη παραλίας ΙΟμ. για την εξυπηρέτηση 
του σκοπού της παρ. 2 του άρθρου 1 του Ν. 2971/2001. 

Δεν υφίςτταται παλαιός αιγιαλός. 

Επί του αιγιαλού και της παραλίας διαπίστωσε η ανωτέ¬ 
ρω επιτροπή την ύπαρξη τεχνικού έργου τύπου αλιευτι¬ 
κού καταφυγίου. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Αθήνα, 22 Σεπτεμβρίου 2003 
Με εντολή Υφυπουργού 

Ο Γενικός Διευθυντής Δημ. Περ. & Εθν. Κληρ/των 
ΣΠ. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ 

ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΑΟΥ, ΠΑΡΑΑΙΑΣ ΚΑΙ 
ΠΑΑΙΟΥ ΑΙΓΙΑΛΟΥ 
(άρθρο3τουΝ.2971/2001) 

Για τον καθορισμό για πρώτη φορά των ορίων Αιγιαλού και 
Παραλίας στη θέση νέου παραθαλάσσιου οικισμού 
Καστροσυκιάς του Δ. Ζαλάγγου Ν. Πρέβεζας 

Στην Πρέβεζα σήμερα Τρίτη 15 Οκτωβρίου 2002 οι υπο¬ 
γεγραμμένοι: 

1) Χαρίσης Φιλίππου - Εφοριακές ΠΕ/Α προϊστάμενος 
Κτηματικής Υπηρεσίας Ν. Πρέβεζας, ως Πράεδρος. 

2) Σοφία Γιουματζίδου, Αγρονάμος Τοπογράφος Μηχα¬ 
νικές ΠΕ/Α αναπληρώτρια Δ/ντρια της Δ/νσης Πολεοδο¬ 
μίας Νομ. Αυτ/σης Ν.Πρέβεζας, ως Μέλος. 

3) Κωνσταντίνος Λαμπρόπουλος - Υποπλοίαρχος, Λιμε¬ 
νάρχης Λιμεναρχείου Πρέβεζας, ως Μέλος 

4) Παντελεήμων Κύρλας, Αγρονάμος Τοπογράφος Μη¬ 
χανικές ΠΕ/Δ, υπάλληλος της Κτηματικής Υπηρεσίας 
Ν.Πρέβεζας, ως Μέλος 

5) Κων/νος Κωνσταντής, Χημικός Μηχανικός αναπλη¬ 
ρωτή Δ/ντή της Δ/νσης Χωροταξίας και Περιβάλλοντος 
Ηπείρου, ως μέλος αποτελούντες την Επιτροπή καθορι- 
σμούτων ορίων Αιγιαλού - Παραλίας δυνάμει του άρθρου 
3 του Ν. 2971/2001, ορισθέντες με την 2550/14.8.2002 
απόφαση του Προϊσταμένου της Οικονομικής Επιθεώρη¬ 
σης Ηπείρου, συγκληθήκαμε ύστερα από την 
1572/24.9.2002 έγγραφη πρόσκληση του προέδρου της 
Επιτροπής και μεταβήκαμε στην προαναφερόμενη περιο¬ 
χή αυθημερόν. 

Αφού λάβαμε υπάψη 

1. Την απά 1205/24.7.2002 αίτηση του Δήμου Ζαλόγγου 
με την οποία ζητείται ο καθορισμός του Αιγιαλού και της 
Παραλίας στηνπροαναφερθείσα περιοχή. 

2. Τα από Ιούλιο 2002 τοπογραφικό διαγράμματα του 
Δημήτριο Νίκου Πολιτικού Μηχανικού σε τέσσερις (4) πι¬ 
νακίδες και με κλίμακα 1:500 που ελέγχθηκαν για την 
ακρίβεια της αποτύπωσης από τον Παντελεήμων Κύρλα 


Αγρ. Τοπ. Μηχ., υπ/λοτης Κτηματικής Υπηρεσίας Ν. Πρέ¬ 
βεζας στις 2.9.2002 και θεωρήθηκαν αυθημερόν από τον 
ίδιο. 

3. Τις διατάξεις του Ν. 2971/2001 όπως έχει τροποποιη¬ 
θεί και ισχύει σήμερα. 

4. Την αντίληψη που σχηματίσαμε από την επιτόπια με¬ 
τάβασή μας στην παραπάνω περιοχή σχετικά με το πλά¬ 
τος της βρέχόμενης ζώνης ξηράς και λοιπών συναφών 
στοιχείων, καθώς και το ανάγλυφο του εδάφους όπως: 

α) Μορφολογικά πρόκειται για περιοχή με μεταβαλλό¬ 
μενη κλίση, ομαλή στο Βόρειο και στο Νότιο άκρο και με¬ 
γάλη κλίση εδάφους παραπλεύρως του νέου οικισμού 
Καστροσυκιάς με ενδείξεις μεταβολής του Αιγιαλού. 

β) Η ακτή δεν παρουσιάζει διαβρώσεις, όμως στο νότιο 
τμήμα κάτω από τον νέο οικισμό της Καστροσυκιάς και 
εντός του Αιγιαλού έχει κατασκευασθεί αλιευτικό κατα¬ 
φύγιο με τεχνητή πρόσχωση. 

γ) Πρόκειται για ανοικτή θάλασσα (Ιόνιο πέλαγος), η 
οποία παρουσιάζει ξέρες και υφάλους στα αβαθή σημεία 
προς τη στεριά και σε μεγάλο μήκος της ακτής εκτός από 
το νότιο τμήμα και μέχρι το αλιευτικό καταφύγιο, αποφα¬ 
σίζουμε: 

1. Καθορίζουμε επί του προαναφερθέντος τοπογραφι- 
κού διαγράμματος που συνοδεύει την έκθεση: 

α) Την οριογραμμή του Αιγιαλού με συνεχή κόκκινη πο¬ 
λυγωνική γραμμή ΚΙ, Κ2, Κ3, ..., Κ30 της οποίας οι κορυ¬ 
φές εξασφαλίζονται με ορθογώνιες συντεταγμένες εξαρ¬ 
τημένες από το Κρατικό Τριγωνομετρικό Δίκτυο (Προβο¬ 
λή ΗΑΤΤ). 

β) Την οριογραμμή της Παραλίας, με συνεχή κίτρινη πο¬ 
λυγωνική γραμμή ΚΤ, Κ2', Κ3', ..., Κ30' παράλληλη προς 
την οριογραμμή του αιγιαλού με σταθερή απόσταση 
10.00 μέτρων της οποίας οι κορυφές εξασφαλίζονται με 
ορθογώνιες συντεταγμένες εξαρτημένες από το Κρατικό 
Τριγωνομετρικό Δίκτυο (Προβολή ΗΑΤΤ). 

2. Δεν υπάρχει Παλαιός Αιγιαλός στο παραπάνω τμήμα. 

3. Επί του Αιγιαλού και της Παραλίας διαπιστώσαμε την 
ύπαρξη τεχνητού έργου τύπου αλιευτικού καταφυγίου. 

4. Βόρεια και Νότια περιοχής δεν έχει γίνει καθορισμός 
Αιγιαλού και Παραλίας. 

5. Καθορίζουμε τη ζώνη Παραλίας πλάτους 10.00 μέ¬ 
τρων, για την εξυπηρέτηση του σκοπού της παραγράφου 
2 του άρθρου 1 του Ν. 2971/2001. 

Η επιτροπή αφού γνωμοδότησε ομόφωνα για το παρα¬ 
πάνω θέμα υπογράφει την έκθεση όπως ακολουθεί: 

Η Επιτροπή 

Ο Πρόεδρος 
ΧΑΡΙΣΗΣ ΦΙΛΙΠΠΟΥ 

Τα Μέλη 

ΣΟΦΙΑ ΓΙΟΥΜΑΤΖΙΔΟΥ, ΚΩΝ/ΝΟΣ ΛΑΜΠΡΟΠΟΥΛΟΣ 
ΠΑΝΤΕΛΗΣ ΚΥΡΛΑΣ, ΚΩΝ/ΝΟΣ ΚΩΝΣΤΑΝΤΗΣ 

